[pic] | AZ EURÓPAI KÖZÖSSÉGEK BIZOTTSÁGA |

Brüsszel, 5.6.2009

COM(2009) 258 végleges

A BIZOTTSÁG JELENTÉSE

A Bizottság jelentése a Garanciaalapról és annak 2008. évi gazdálkodásáról {SEC(2009) 745}

TARTALOMJEGYZÉK

1. Jogalap 3

2. Az alap helyzete 2008. december 31-én 4

2.1. Pénzügyi szempontú vizsgálat 4

2.2. Számviteli bemutatás 6

2.3. A Garanciaalap előzetesen konszolidált pénzügyi kimutatása, 2008. december 31-én 6

3. Kifizetések az alapból, illetve befizetések az alapba 11

3.1. A közös költségvetésből az alapba eszközölt kifizetések jogalapja 11

3.2. Kifizetések a közös költségvetésből, illetve a közös költségvetésbe történő befizetések a pénzügyi év folyamán 11

3.3. Az alap likvid eszközeinek befektetéséből származó kamat 11

3.4. Behajtás a nemteljesítő adósoktól 13

4. Az alap kötelezettségei 13

4.1. Nemteljesítések utáni kifizetések 13

4.2. Az EBB díjazása 13

JOGALAP

Az 1994. október 31-i 2728/94/EK, Euratom tanácsi rendelet (a továbbiakban: a rendelet) külső fellépésekre képzett garanciaalapot hozott létre (a továbbiakban: az alap), hogy a Közösség által nyújtott vagy garantált hitelek kedvezményezettjeinek nemteljesítése esetén a Közösség hitelezőit kifizesse (HL L 293., 1994.11.12., 1. o.). A rendeletet módosította az 1999. május 25-i 1149/99/EK, Euratom tanácsi rendelet (HL L 139, 1999.6.2., 1. o.), a 2004. december 22-i 2273/2004/EK, Euratom tanácsi rendelet (HL L 396, 2004.12.31., 28. o.) és legutóbb a 2007. január 30-i 89/2007/EK, Euratom tanácsi rendelet (HL L 22, 2007.1.21., 1. o.) (a továbbiakban: a módosított rendelet). A rendelet 6. cikkével összhangban a Bizottság az alap pénzügyi kezelését az Európai Beruházási Bankra (EBB) bízta, a Bizottság és az EBB között 1994. november 23-án Brüsszelben és 1994. november 25-én Luxemburgban megkötött megállapodás szerint (a továbbiakban: a megállapodás).

A megállapodás 8. cikkének 2. pontja szerint a Bank minden év március 1-jéig megküldi a Bizottságnak az éves jelentést az alap helyzetéről és gazdálkodásáról (pénzügyi teljesítményről szóló kimutatás) valamint az alap megelőző évre vonatkozó pénzügyi kimutatását (az alap pénzügyi helyzetéről szóló kimutatás). A 2008. évi jelentés további részletei a bizottsági szolgálatok munkadokumentumának 2. szakaszában (a továbbiakban: a melléklet) találhatók meg[1].

A módosított rendelet 7. cikke előírja továbbá, hogy a Bizottság minden pénzügyi évre vonatkozóan a következő év május 31-ig jelentést tegyen az alap helyzetéről és gazdálkodásáról az Európai Parlamentnek, a Tanácsnak és a Számvevőszéknek.

AZ ALAP HELYZETE 2008. DECEMBER 31-ÉN

Pénzügyi szempontú vizsgálat

Az alap helyzetének bemutatása a nemzetközi pénzügyi beszámolási standardoknak (IFRS) megfelelően történik, a 2008-as pénzügyi év zárásakor. Az alap összesen 1 091 447 384,92 eurót tett ki (lásd az alap 2008. december 31-i pénzügyi helyzetéről szóló – az EBB által készített – kimutatást tartalmazó melléklet 3. szakaszát). Ez az összeg – az alap létrehozásától számítva – az alábbiakból tevődik össze:

az alap által kapott költségvetési befizetések; | + 2 799 914 500,00 EUR |

az egymást követő pénzügyi évek nettó eredményei; | + 676 733 999,20 EUR |

az alap által nemteljesítéskor kifizetett összegek beszedése; | + 576 705 008,19 EUR |

a 2008-ban elhatárolt[2], 2009-ben kifizetendő EBB alapkezelési jutalék, és könyvvizsgálati díjak; | + 689 972,32 EUR |

a 2002. évi késedelmes beszedéshez kapcsolódó jutalék; | + 5 090 662,91 EUR |

az IFRS alkalmazása miatti kiigazítás az alap portfoliójának értékelésében (lásd a „Tartalékok” tételt a Garanciaalap mérlegének forrásoldalán, a melléklet 3. szakaszában); | + 11 565 625,28 EUR |

az alap erőforrásainak igénybevételéhez kapcsolódó levonások; | - 477 860 856,19 EUR |

az alap többletének az Európai Unió közös költségvetésébe történő egymást követő visszafizetései; | - 1 901 620 000,00 EUR |

rendkívüli visszafizetés a költségvetésnek 2005-ben, amely a 2004. május 1-jei állapot szerinti, a tíz új tagállamnak nyújtott kintlévőségek 9%-ának felelt meg (lásd a garanciaalap-rendelet 2004. évi módosításának 1. szakaszát); | - 338 831 402,07 EUR |

rendkívüli visszafizetés a költségvetésnek 2007-ben, amely a 2007. január 1-jei állapot szerinti, az ugyanezen napon csatlakozott Bulgária és Románia számára nyújtott kintlévőségek 9%-ának felelt meg (lásd a garanciaalap-rendelet 2004. évi módosításának 1. szakaszát). | - 260 940 124,72 EUR |

Az alap egyenlege pénzügyi helyzete 2008. december 31-én | 1 091 447 384,92 EUR |

Az alap nettó mérlegfőösszege (az alap nettó pénzeszközei) 2008. december 31-én 1 182 717 412,60 EUR-t tett ki. Ez az összeg az alábbiakból tevődik össze: az alap 1 091 447 384,92 EUR-t kitevő pénzügyi egyenlege, ebből levonva az EBB elhatárolt alapkezelési jutalékát és a könyvvizsgálati díjakat 689 972,32 EUR összegben, amelyből 658 322,32 EUR-t tesznek ki az alapkezelési díjak (az EBB 2008. évre vonatkozó díjazása) és 91 960 000,00 EUR-t a költségvetéstől kapott, a 2009-es költségvetésre vonatkozóan 2008-ban meghatározott átcsoportosítások.[3]

A módosított rendelet[4] 3. cikke megköveteli, hogy az alap összegének el kell érnie egy célösszeget, amelyet az egyes műveletekből adódó fennálló összes tőkekötelezettség és a még ki nem fizetett esedékes kamat 9%-ában határoztak meg.

Ezért 2008. december 31-én a harmadik országokba irányuló kintlévő hitelnyújtási és hitelgarancia-műveletek állománya kamattal együtt 14 183 712 378,94 EUR volt, amelyből a felhalmozott kamat 136 800 205,24 EUR-t tett ki. Az alap forrásainak (1 182 717 412,60 EUR) és a módosított rendelet szerinti kintlévő tőkekötelezettségeinek aránya 8,34% volt. Mivel ez a teljes garantált kintlévő összeg előirányzott 9%-os (kerekítve 1 276 530 000,00 EUR) összegénél alacsonyabb, a módosított rendelet 2. cikke második bekezdésének rendelkezése szerint az Európai Unió közös költségvetéséből átcsoportosítást kell eszközölni az alapba. A 2009-ben a 2010. évi előzetes költségvetésbe tartalékként beállítandó összeg 93 810 000,00 EUR.

Számviteli bemutatás

Mivel a Bizottság úgy határozott, hogy jelentéseit az IPSAS/IFRS elvei alapján kialakított új számviteli szabályoknak megfelelően mutatja be, az alap előzetesen konszolidált pénzügyi kimutatásait ezeknek az elveknek megfelelően készítették el, amint azt a melléklet részletezi.

A Garanciaalap előzetesen konszolidált pénzügyi kimutatása, 2008. december 31-én

Az előzetesen konszolidált mérleg főösszege összesen 1 091 447 384,92 EUR volt. Ez az összeg tartalmazza az alap teljes összegét, valamint az alap által fedezett hátralékokat, a késedelmi kamatok elhatárolását és egyéb számviteli elhatárolásokat, ezért az alapra vonatkozóan az év végére olyan teljes körű pénzügyi kimutatás készül, amely bevonható az EU konszolidált mérlegébe.

Az elszámolások vezetésében bekövetkezett főbb változásokat a megjegyzések magyarázzák el azért, hogy az adatokat egyeztetni lehessen az EBB-nek a mellékletben bemutatott pénzügyi kimutatásával (3.2 bekezdés).

A Garanciaalap előzetesen konszolidált mérlege

Mérleg: Eszközök (EUR) | 2008 | 2007 |

Forgóeszközök |

Rövid lejáratú követelések | 983 923,27 |

Egyéb | 983 923,27 |

Rövid távú befektetések | 886 949 667,40 | 903 713 224,50 |

Értékesíthető eszközök portfoliója – költség | 857 292 051,50 | 893 521 021,50 |

Értékesíthető eszközök portfoliója – aktuáriusi különbözet | -633 286,00 | -5 928 251,48 |

Értékesíthető eszközök portfoliója – valós értékre történő kiigazítás | 11 509 579,98 | -3 895 732,16 |

Értékesíthető eszközök portfoliója – elhatárolások | 18 781 321,92 | 20 016 186,64 |

Értékesíthető eszközök portfoliója – értékvesztés |

Pénzeszközök és azzal egyenértékű eszközök | 204 497 717,52 | 249 260 720,52 |

Folyószámlák | 1 209 530,44 | 1 232 834,25 |

Rövid távú betétek – névleges | 182 557 991,00 | 246 600 000,00 |

Felhalmozott kamatok a rövid távú betéteken | 872 562,49 | 1 427 886,27 |

Egyéb készpénzegyenértékesek – költség | 19 842 008,01 |

Felhalmozott kamat az egyéb készpénzegyenértékeseken | 15 625,58 |

Forgóeszközök összesen | 1 091 447 384,92 | 1 153 957 868,29 |

ÖSSZESEN | 1 091 447 384,92 | 1 153 957 868,29 |

Mérleg: Kötelezettségek (EUR) | 2008 | 2007 |

A. SAJÁT TŐKE |

Alaptőke (Garanciaalap) | 298 522 973,21 | 424 272 973,21 |

Befizetések a költségvetésből | 298 522 973,21 | 298 522 973,21 |

(a költségvetésnek befizetendő többlet) | 125 750 000,00 |

Tartalékok | 11 565 625,28 | -3 627 413,49 |

Első alkalmazás – átértékelési tartalék | 56 045,30 | 268 318,67 |

Változás az értékesíthető eszközök valós értékében | 11 509 579,98 | -3 895 732,16 |

Felhalmozódott többlet / hiány | 732 583 019,02 | 679 821 791,09 |

Elhatárolt eredmény | 732 583 019,02 | 679 821 791,09 |

Tárgyév gazdálkodási eredménye | 48 085 795,09 | 52 761 227,92 |

Saját tőke összesen | 1 090 757 412,60 | 1 153 228 578,73 |

B. RÖVID LEJÁRATÚ KÖTELEZETTSÉGEK |

Kötelezettségek | 689 972,32 | 729 289,56 |

Egyéb | 689 972,32 | 729 289,56 |

Rövid lejáratú kötelezettségek összesen | 689 972,32 | 729 289,56 |

ÖSSZESEN | 1 091 447 384,92 | 1 153 957 868,29 |

Megjegyzés a mérleghez:

- A „rövid lejáratú követelések/egyéb” az alapból történő lehívások összegeire vonatkoznak. Ez az összeg tartalmazza a tőkét, a kamatokat és az alap biztosítékának felszabadítása miatt az Európai Unió költségvetésének fizetendő kötbéreket.

- A saját tőkében a „felhalmozott többlet” és az alapnak a melléklet 3.3. bekezdésében bemutatott pénzügyi helyzete közötti különbséget a lehívásokat követő visszafizetések és az alapnak fizetett kötbérek magyarázzák.

- Az „kötelezettségek/egyéb” 2008-ban tartalmazzák az EBB alapkezelési jutalékát, a könyvvizsgálati díjakat, a zárás könyvvizsgálati díjainak elhatárolását és az alapnak fizetendő kötbérek megfizetése után az EBB-nek járó beszedési díjak elhatárolását.

A Garanciaalap előzetesen konszolidált eredménykimutatása

Garanciaalap – Konszolidált eredménykimutatás (EUR) | 2008 | 2007 |

Pénzügyi műveletek bevételei | 48 907 685.22 | 53 711 135.24 |

Kamatbevétel |

Kamatbevétel pénzeszközökkel kapcsolatban | 8 095 172.09 | 10 018 308.25 |

Kamatbevétel értékesíthető eszközökkel kapcsolatban | 39 622 151.89 | 40 792 525.60 |

Egyéb kamatbevétel |

Átváltási nyereségek | 105 124.43 |

Értékesíthető eszközök eladásán realizált nyereség | 1 085 236.81 | 2 900 301.39 |

Értékesíthető eszközök elszámolt értékvesztésének visszaírása |

Egyéb pénzügyi bevétel |

Pénzügyi műveletek ráfordításai | -821 890.13 | -949 907.32 |

Kamatterhek |

Kamatterhek pénzeszközökkel kapcsolatban |

Átváltási veszteségek | -115 874.33 |

Értékesíthető eszközök eladásán realizált veszteség |

Értékesíthető eszközök elszámolt értékvesztése |

Egyéb pénzügyi terhek | -821 890.13 | -834 032.99 |

ebből: Alapkezelési díjak | -658 322.32 | -835 014.05 |

NEM MŰKÖDÉSI TEVÉKENYSÉGEK NYERESÉGE | 48 085 795.09 | 52 761 227.92 |

SZOKÁSOS TEVÉKENYSÉGEK TÖBBLETE |

Rendkívüli nyereség |

Rendkívüli veszteség |

RENDKÍVÜLI TÉTELEK TÖBBLETE |

TÁRGYÉV GAZDÁLKODÁSI EREDMÉNYE | 48 085 795.09 | 52 761 227.92 |

Megjegyzés a Garanciaalap előzetesen konszolidált gazdasági eredménykimutatásához:

Az „egyéb pénzügyi terhek” tartalmazzák az EBB alapkezelési jutalékát, a könyvvizsgálati díjakat, a zárás könyvvizsgálati díjainak elhatárolását és az EBB számára, az alapnak fizetendő kötbérek megfizetése után járó beszedési díjak elhatárolását.

KIFIZETÉSEK AZ ALAPBÓL, ILLETVE BEFIZETÉSEK AZ ALAPBA

A közös költségvetésből az alapba eszközölt kifizetések jogalapja

A módosított rendelettel összhangban az alap feltöltése új szabálynak megfelelően történik. Ebben az összefüggésben a rendszer egyik legnagyobb előnye az egyszerűség és a szükséges költségvetési eszközökkel kapcsolatos bizonyosság, mivel az érintett összes típusú művelet (EBB-, MFA-, Euratom-hitelek) ismert, és az előirányzott összeg kiszámításánál ugyanazt, a kintlévő hitelek és garantált hitelek összegének 9%-ában meghatározott szabályt alkalmazza.

Az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló intézményközi megállapodásnak[5] megfelelően az alap finanszírozásához rendelkezésre álló összeg a 4. fejezet (külkapcsolatok) költségvetési sorában szerepel.

Kifizetések a közös költségvetésből, illetve a közös költségvetésbe történő befizetések a pénzügyi év folyamán

A rendelet 2007. évi módosításának a fő célja az, hogy javítsa a költségvetési eszközök felhasználásának hatékonyságát azáltal, hogy az alap ellátása a kintlévő garantált hitelek megfigyelt összegének alapján történik.

A 2007.december 31-én kintlévő, 12 427 580 000,00 EUR összegű garantált műveletek alapján a 2007-es tartaléknak megfelelő 91 960 000,00 EUR 2008-ban az Európai Unió 2009. évi közös költségvetése kiadási kimutatásának „A Garanciaalap feltöltése” elnevezésű sorába (01 04 01 14. költségvetési tétel) került át. Ezt az összeget 2009. január 23-án egy tranzakcióval fizették be a költségvetésből az alapba.

Az alap likvid eszközeinek befektetéséből származó kamat

Az alap likvid eszközeinek befektetése a Közösség és az EBB közötti, az 1996. szeptember 17/23-i 1., a 2002. április 26/május 8-i 2., valamint a 2008. február 25-i 3. kiegészítő megállapodással módosított, 1994. november 23/25-i megállapodás mellékletében meghatározott igazgatási elvekkel összhangban történik.

Az alap eszközeinek 20%-át rövid lejáratú befektetésekre (maximum egy év) kell fordítani. Ezek a befektetések magukban foglalnak változó kamatozású értékpapírokat, azok lejáratától függetlenül, és fix kamatozásúakat, legfeljebb egyéves fennmaradó futamidővel, függetlenül azok eredeti futamidejétől. Ez azért van így, mert a fix kamatozású értékpapírok élettartamuk végén névértékük 100%-án válthatók vissza, míg a változó kamatozású értékpapírok bármikor eladhatók, 100%-hoz közeli áron, bármekkora legyen is a lejáratig hátralévő időszak. Ahhoz, hogy a szükséges rövid távú likviditást biztosító különféle instrumentumok egyensúlya fennmaradjon, legalább 100 000 000,00 EUR-t monetáris befektetésekben, főként bankbetétekben kell tartani.

2008 folyamán a portfolió teljes megtérülése 6,42%-os volt.

2008 során a piaci helyzet különösen nehéz volt, mivel a pénzügyi válság kiterjedtebbé vált és minden bankot érintett, valamint a reálgazdaságban is elkezdte éreztetni a hatását. A portfolió teljesítménye a referenciaérték alatt maradt (a részleteket lásd a mellékletben, az 1.4.2., „Teljesítmény” bekezdésben). 2008 végén az alulteljesítés 77,56 bázispontot tett ki. Az alap alulteljesítése különösen szeptember közepétől, a Lehman Brothers összeomlása után vált jelentőssé, és a hozamkülönbségek jelentős növekedése hátrányos következményekkel járt a Eurozone Sovereign Iboxx indexek kötvénykosarába nem tartozó értékpapírokra nézve. Október és november során különösen a kelet-európai államok által kiadott kötvények szenvedtek el lényeges áresést, és ezekben a kötvényekben az alap pozíciókkal rendelkezik. 2008 decemberében a piac stabilizációja miatt az alulteljesítés kevésbé volt súlyos.

Azoknak a bankoknak a jegyzékéről, amelyeknél betét helyezhető el, a Bizottság és az EBB állapodik meg egymással. Az eredeti jegyzéket rendszeresen felülvizsgálják a bankok minősítésében beállt legutóbbi változások fényében. Valamennyien rövidtávra legalább P1 Moody's minősítéssel, vagy ezzel egyenértékű Standard & Poor's vagy Fitch minősítéssel rendelkeznek. A náluk eszközölt befektetésekre vonatkozó szabályok biztosítják a versenyképes megtérülést és a kockázat koncentrációjának elkerülését.

2008-ban a pénzeszközökkel kapcsolatban elért kamatbevétel az alap folyószámláin és az értékpapírokon összesen 48 802 560,79 EUR-t tett ki, amelynek megoszlása a következő volt:

- Betétek és folyószámlák: 8 043 015,28 EUR; ez az összeg a 2008. december 31-i helyzetet tükrözi, beleértve a bankbetétekért kapott 8 528 274,58 EUR kamatot és az elhatárolt kamatok változását, amely 2008-ban 539 698,20 EUR volt. A folyószámlák 54 438,90 EUR-t tettek ki, a folyószámlákon nyilvántartott kamattal együtt.

- Értékpapírportfólió : 39 622 151,89 EUR; ez az összeg tartalmazza az értékpapírokból származó 40 834 028,61 EUR kamatot és az elhatárolt kamat változásait (1 234 864,72 EUR), a 2008. december 31-i állapot szerint. Az értékpapírokon elért kamat – az alap likvid eszközeinek kezelésével az EBB-t megbízó megállapodásban rögzített befektetési elveknek megfelelően – értékpapírok formájában elhelyezett befektetésekből származik. Ebből az értékből azonban le kell vonni 22 988,00 EUR-t, amelynek bejegyzése az év során a történt, mint a nyilvántartásba vételi ár és a birtokolt értékpapírok fennmaradó élettartamára időarányosan felosztott visszaváltási érték különbsége (ami megfelel az eredménykimutatásba felvett felár és diszkont kamatrésének).

A kapott kamat szerepel a pénzügyi év eredményeiben.

Behajtás a nemteljesítő adósoktól

2008. december 12-én 1 448 433,44 USD késedelmi kamat behajtása történt meg az Argentin Köztársaságtól. 2008. december 31-én az alap nem rendelkezett behajtandó összegekkel.

AZ ALAP KÖTELEZETTSÉGEI

Nemteljesítések utáni kifizetések

Az alapot 2008-ban nemteljesítés miatti kifizetésre nem szólították fel.

Az EBB díjazása

A megállapodás második, 2002. április 26-án és május 8-án aláírt kiegészítő megállapodása rögzíti, hogy a bank díjazását az alap eszközeinek egyes szelvényeire a rájuk vonatkozóan alkalmazott degresszív éves jutaléktételekkel kell meghatározni. Ezt a díjazást az alap átlagos eszközeinek alapján kell kiszámítani.

A Bank 2008-ra szóló díjazását 658 322,32 euróban állapították meg és azt az eredménykimutatásba, valamint passzív időbeli elhatárolásként a mérlegbe bevezették. A díjazás kifizetése az EBB számára 2009 februárjában történt.

[1] SEC(2009)

[2] Ebből a 689 972,32 EUR összegből 658 322,32 EUR az EBB alapkezelési jutaléka, és 31 650,00 EUR a 2008-ra vonatkozó könyvvizsgálati díj (lásd a melléklet 3.6 tövid lejáratú kötelezettségek bekezdését).

[3] A 91 960 000,00 EUR összeget 2009. január 23-án fizették ki az Európai Unió általános költségvetéséből.

[4] A módosított rendelet előírja, hogy a csatlakozó országokba irányuló, az alap által fedezett műveletekre a csatlakozás dátumát követően továbbra is vonatkozik a közösségi garancia. Attól a naptól fogva azonban ezek nem a Közösségeken kívüli lépések, és azokra többé már nem az alap, hanem közvetlenül az Európai Unió általános költségvetése biztosít fedezetet.

[5] HL C 139, 2006.6.14., 1. o.